Cız-bız

Cız-bız () — Azərbaycan (o cümlədən, xüsusilə Güney Azərbaycanın Zəncan şəhərinə aid), Qırğızıstan və Özbəkistan mətbəxlərinə aid quru yemək. Bu yemək Zəncanda Çağır-Bağır və ya Cığır-Bığır da adlanır. Bu yemək qoyunun içalatından – qara ciyər, ağ ciyər, böyrək, ürəkdən bişirilir. Bağırsağdan da istifadə etmək olar.

 Lazım olan ərzaqlar 
 Qoyunun içalatından – qara ciyər, ağ ciyər, böyrək, ürək
 Kartof
 Pomidor və ya Tomat pastası (istəyə görə)
 Bağırsaq (əgər varsa)
 Yağ ya da quyruq
 Duz, istiot.
 Yerkökü (istəyə görə)

 Hazırlanma üsulu 
Orta həcmdə içalat doğranılır və yağda (quyruq da əlavə etmək olar) qızardılır. Ayrıca soğan və kartof qızardılır. Sonra bunlar qarışdırılıb bir yerdə qızardılır.

Cız-bıza bütöv bişmiş pomidor da əlavə etmək olar, kartof isə uzunsov doğranılıb qızardılmış süfrəyə verilə bilər.

Cız-bız süfrəyə şoraba, göyərti və qırmızı soğanla verilir.

 Mənbə 
 Cız-bız. www.1001dad.com 

 İstinadlar 

Kateqoriya:Azərbaycan mətbəxi
Kateqoriya:Qırğızıstan mətbəxi
Kateqoriya:Özbəkistan mətbəxi
Kateqoriya:Zəncan mətbəxi